## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

165. schôdza

Číslo: CRD-988/2023

758

**U z n e s e n i e**

**Ústavnoprávneho výboru Národnej rady Slovenskej republiky**

**z 8. júna 2023**

k návrhu poslanca Národnej rady Slovenskej republiky Milana VETRÁKA na vydanie **ústavného zákona, ktorým sa mení a dopĺňa Ústava Slovenskej republiky č. 460/1992 Zb.** v znení neskorších predpisov (tlač 1667)

**Ústavnoprávny výbor Národnej rady Slovenskej republiky**

**A. s ú h l a s í**

s návrhom poslanca Národnej rady Slovenskej republiky Milana VETRÁKA na  vydanie ústavného zákona, ktorým sa mení a dopĺňa Ústava Slovenskej republiky č.  460/1992 Zb. v znení neskorších predpisov (tlač 1667);

**B. o d p o r ú č a**

Národnej rade Slovenskej republiky

návrh poslanca Národnej rady Slovenskej republiky Milana VETRÁKA na  vydanie ústavného zákona, ktorým sa mení a dopĺňa Ústava Slovenskej republiky č.  460/1992 Zb. v znení neskorších predpisov (tlač 1667) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru, aby spracoval výsledky rokovania Ústavnoprávneho výboru Národnej rady Slovenskej republiky z 8. júna 2023 spolu s výsledkami rokovania výborov Národnej rady Slovenskej republiky do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 758**

**z 8. júna 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k návrhu poslanca Národnej rady Slovenskej republiky Milana VETRÁKA na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1667)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V názve návrhu ústavného zákona a v čl. I úvodnej vete sa vypúšťajú slová „mení a“.

Legislatívno-technická úprava. Zohľadňuje sa, že návrhom ústavného zákona dochádza k doplneniu novej právnej úpravy.

1. V čl. I bode 1 úvodná veta znie: „V čl. 26 ods. 1 sa na konci pripája táto veta:“.

Legislatívno-technická úprava znenia úvodnej vety novelizačného bodu, keďže v platnom znení čl. 26 ods. 1 Ústavy Slovenskej republiky je len jedna veta.